L 325/24 Euroopan unionin virallinen lehti 8.11.2014 KOMISSION TÄYTÄNTÖÖNPANOPÄÄTÖS, annettu 5 päivänä marraskuuta 2014, kalastusmahdollisuuksien siirtämisestä luokasta 8 luokkaan 7 ja niiden jakamisesta uudelleen jäsen- valtioiden kesken Mauritanian talousvyöhykkeellä (2014/777/EU) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun neuvoston asetuksen (EY) N:o 1006/2008 (') ja erityisesti sen 10 artiklan 4 kohdan, sekä katsoo seuraavaa: (1) — Euroopan unionin ja Mauritanian islamilaisen tasavallan välisessä kalastuskumppanuussopimuksessa määrätyt kalastusmahdollisuudet jaetaan jäsenvaltioiden kesken neuvoston asetuksella (EU) N:o 1259/2012 (9. (2) — Mainitun asetuksen 1 artiklan 1 kohdan h alakohdassa säädetään, että luokan 8 ”Pelagisia lajeja pyytävät muut kuin pakastusalukset” kalastusmahdollisuudet voidaan käyttämättä jättämisen tapauksessa siirtää luokkaan 7 ”Pela- giset pakastustroolarit” kyseisen luokan jakoperusteen mukaisesti. (3) — Irlanti vahvisti komissiolle 28 päivänä elokuuta 2014, ettei se käytä kokonaan sille jaettuja luokan 8 kalastusmah- dollisuuksia. (4) — Kaikki asetuksen (EY) N:o 1006/2008 10 artiklassa ja asetuksen (EU) N:o 1259/2012 1 artiklan 1 kohdan h alakohdassa säädetyt käyttämättä jääneiden kalastusmahdollisuuksien uudelleenjakoa koskevat edellytykset täyt- tyvät, ON PÄÄTTÄNYT SEURAAVAA: Ainoa artikla Luokan 8 kalastusmahdollisuudet ja erityisesti 15 000 tonnin saalisrajoitukset siirretään luokkaan 7 ja jaetaan uudelleen asetuksen (EU) N:o 1259/2012 1 artiklan 1 kohdan g alakohdassa määritellyn jakoperusteen mukaisesti seuraavien jäsen- valtioiden kesken 1 päivästä lokakuuta 2014 15 päivään joulukuuta 2014, joka on nykyisen pöytäkirjan voimassaolon päättymispäivä. Saksa 810 tonnia Ranska 169 tonnia Latvia 3 478 tonnia Liettua 3 719 tonnia Alankomaat 4 038 tonnia Puola 1 685 tonnia (') EUVL L 286, 29.10.2008, s. 33. (?) Neuvoston asetus (EU) N:o 1259/2012, annettu 3 päivänä joulukuuta 2012, Euroopan unionin ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta kahden vuoden ajanjaksoksi tehdyn pöytäkirjan mukaisten kalastusmahdollisuuksien jakamisesta ja asetuksen (EY) N:o 1801/2006 muuttami- sesta (EUVL L 361, 31.12.2012, s. 87).